dessert
Store norske leksikon,Næringsmidler og husholdning,Mat,Matretter,Desserter
Dessert er en rett av frukt, is, krem, kaker, dessertoster eller lignende som vanligvis smaker søtt, og som serveres etter hovedrettene ved et (middags)måltid. Dessert kan også serveres gjester uten forutgående måltid.
En hverdagsdessert er ofte lite komplisert og enkel å lage, som for eksempel puddinger eller desserter laget av sesongens frukt og bær. Tradisjonelle hverdagsdesserter: semulepudding, fruktgrøt, smuldrepai eller fruktsalat.Desserter som serveres på restaurant består gjerne av flere elementer og er ofte mer kompliserte å lage. Det legges vekt på smaker som harmonerer, tekstur og konsistens og visuell presentasjon. Typiske restaurantdesserter er créme brûlée, sjokoladefondant, tiramisu eller panna cotta. Desserter fremstilles profesjonelt av en konditor. Les mer i Store norske leksikon kokekunst